تورکییهنین آوراسییا اقتصادی بیرلیینه عضو اولماسی روسییایا هاوا-سو کیمی لازیمدیر.
بو سؤزلری آخار. آذ-آ آچیقلاماسیندا پولیتولوگ قابیل حسینلی دئییب. او بیلدیریب کی، روسییا تورکییه کیمی بیر دولتی آوراسییا اقتصادی بیرلیینه عضو ائتسه، دونیا اجتماعی رایینده ناتو-نو اؤز طرفینه چکمک کیمی بیر فیکیر فورمالاشدیراجاق:
«روسییا بونونلا بیر گوللیله ایکی دووشان وورماق ایستییر. آوراسییا اقتصادی بیرلیگی ایدئیاسینی یئنیدن گوندهمه گتیریر و اجتماعی رایده بو بیرلیین پرسپکتیولری بارهده پوزیتیو رای یارادیر. بونونلا بیرلیکده تورکییهنین ناتو-دان چیخاریلماسی مسئلهسینین گوندهمه گلجیینی بیلرک، اول آوروپا بیرلیینی پارچالاماغا چالیشیردیسا، ایندی ناتو-یا قارشی بو فیکره دوشوب. اگر تورکییه ناتو-دان چیخارسا و یا چیخاریلارسا، بو، روسییانین بؤیوک ضربهسی اولاجاق. بو آددیملا روسییا اؤز یولونو تمیزلهیهجک. سون زامانلار ناتو روسییا سرحدینه دوغرو ایرلیلهمکدهدیر. خصوصیله گورجستاندا تعلیملرین کئچیریلمهسی، دایمی ناتو نمایندلیینین آچیلماسی، اوکراینانین ناتو-یا جان آتماسی اونو گؤستریر کی، ناتو روسییا سرحدلری بویونجا برقرار اولماقدادیر».
پولیتولوگ بیلدیریب کی، تورکییه بو مسئلهلرده معین هدفلر نظرده توتور:
«تورکییه گمروک بیرلیینه داخیل اولماقلا نهنگ روسییا بازارینا روسومسوز محصول ادخالینی چوخالتماق، خاریجی تیجارت دؤورییهسینی داها دا آرتیرماق کیمی هدفلری نظرده توتوب. اما تورکییهنین آوراسییا اقتصادی بیرلیگی ایدئیاسی کیفایت قدر ریسکلی آددیمدیر. بو، تورکییهنین غرب دؤولتلری ایله مناسیبتلرینی سویودا بیلر. اگر تورکییهنین غرب دؤولتلری ایله مناسیبتلری سویوسا، کورد دؤولتینین یارادیلماسی رئاللاشا بیلر. ارمنیستان بیلدیریر کی، تورکییه هم گمروک بیرلیینه، هم ده آوراسییا اقتصادی بیرلیینه قبول اولونماق اوچون ارمنیستانین راضیلیغینا احتیاج دویاجاق. ارمنیستان دوشونور کی، کونسنسوسدان ایستیفاده ائدرک، تورکییهنین قارشیسینا آغیر شرطلر قویا بیلر. صحبت سرحدلرین آچیلماسی، ارمنیستانلا دیپلماتیک مناسیبتلرین یارادیلماسیندان گئدیر و بدنام میللیتچی دایرهلر عینی زاماندا تورکییهدن «سویقیریمی» تانینماسینین طلب ائدیلمهسینی ایستییر. تورکییهنین آوراسییا اقتصادی بیرلیینه قوشولماسیندان سونرا چوخ ضدیتلی بیر وضعیتین یارانماسی مذاکیره مؤوضوعسودور».
قید ائدک کی، تورکییهنین اقتصادیات ناظری نیهات زیبکچی اؤلکهسینین آوراسییا اتفاقی ایله گمروک راضیلاشماسی ایمضالاماق نیتینده اولدوغونو آچیقلاییب. ارمنی مطبوعاتی ایسه تورکییهنین آوراسییا اتفاقی ایله گمروک راضیلاشماسی ایمضالایاجاغی تقدیرده ایروانا آنکارانی سرحدلری قید-شرطسیز آچماغا وادار ائتمک اوچون بیر شانس یاراناجاغینی ادعا ائدیر.
azb_Arab azb_Arab azb_Arab azb_Arab azb_Arab azb_Arab